Օգտվելով նույն տնտեսական ռեժիմներից, ըստ էության, ՀՀ գազամատակարարումը նույնն է, թե ՌԴ-ի ցանկացած տարածքում գազամատակարարումը: Կարելի է բանակցությունների միջոցով հասնել դրան, որ գազի եւ էներգակիրների դիմաց վճարումը իրականացվի ռուսական ռուբլով: Սա անհրաժեշտ է նախ Հայաստանի վճարային հաշվեկշռի տեսակետից: Հետո, հայկական դրամի կայունության առումով է անհրաժեշտ: Երրորդ՝ արժույթից կախվածությունը թուլանում է: Սա հնարավորություն կտա պահպանել տրանսֆերտների հաշվին ապրող մեր հայրենակիցների գնողունակությունը: Նաեւ Հայաստանին հնարավորություն կտա վարել այնպիսի քաղաքականություն, որը կախված կլինի միայն ՌԴ-ի ներսում ստեղծված իրավիճակից, այլ ոչ թե պարտադրված կլինի հաշվի առնել բազմաթիվ այլ գործոններ: